
ДO
Г-Н СВЕТЛОЗАР СИМЕОНОВ
ОБЩИНСКИ СЪВЕТНИК

ЧРЕЗ
АКАД. ХРИСТО БЕЛОЕВ, ДТН
ПРЕДСЕДАТЕЛ НА ОБЩИНСКИ СЪВЕТ – РУСЕ


Относно: Запитване с изходящ № ОбС-1247/07.10.2026 г. 

УВАЖАЕМИ ГОСПОДИН СИМЕОНОВ,

По постъпило Ваше питане, вх. №ОбС-1247/07.10.2026 г., заведено в общинска администрация с наш вх. № 06-01-361/08.10.2026 г., отговаряме на поставените от Вас въпроси, касаещи междублоково пространство в близост до бл. 113 и 114 в ж.к. „Чародейка“, както следва:
1. Какъв е статутът на терена и има ли възможност, съществуващото спортно игрище зад бл. 113 да бъде възстановено и благоустроено?
2. Възможно ли е да бъде извършен оглед на място от компетентните специалисти на Община Русе, при който да се установят състоянието на терена и необходимите дейности?
3. Има ли изготвен проект или предходно техническо решение за този спортен терен и ако няма такова, възможно ли е да бъде възложено проектиране?
4. Възможно ли е при възстановяването да бъдат обследвани необходимостите от спортна настилка, ограда и обезопасяване, футболни врати и/или баскетболни съоръжения, осветление, пейки, кошчета, почистване и благоустрояване на прилежащото пространство?
5. Каква би била ориентировъчната стойност за проектиране и възстановяване на спортното игрище и има ли възможност, необходимите средства да бъдат предвидени в бюджета на Община Русе или осигурени, чрез друга подходяща форма на финансиране?
6. В какъв ориентировъчен срок би могло да се пристъпи към проектиране и последващо възстановяване на игрището?

Описаното от Вас междублоково пространство е предвидено за цялостно обновяване, чрез изпълнението на проект - Инженеринг – проектиране, изпълнение на СМР и упражняване на авторски надзор за обект: „Облагородяване на зелена зона за отдих и обновяване на спортно игрище и детска площадка в междублоково пространство в жк. „Чародейка“, гр. Русе“, финансирано от Концепцията за интегрирани териториални инвестиции (КИТИ), която представлява подход за европейско финансиране в България за периода от 2021 – 2027 г.
Основните дейности, предвидени при реализацията на проекта са:
-	Обновяване на детска площадка за възраст от 3 до 12 г.;
-	Обновяване на спортно игрище;
-	Обособяване зона за фитнес на открито;
-	Обособяване на зона за отдих с пейки и кошчета;
-	Изграждане на свързващи алеи между отделните зони;
-	Решаване на проблеми с достъпа до обществено значимото пространство;
-	Предотвратяване на свлачищни процеси от ската към паркоместата;
-	Подравняване на зелените площи;
-	Подравняване на паркоместата и подмяна на плочи на тревна фуга;
-	Озеленяване – засаждане на дървесна и храстова растителност и затревяване;
-	Изграждане на осветление;
-	Изграждане на видеонаблюдение,
Общата стойност, предвидена за реализация на дейностите е в размер на 714 842,61 лв.
Към настоящия момент е изготвена техническа спецификация, като след обявяването на обществената поръчка и изборът на изпълнител, ще се добие по-ясна представа за сроковете за изпълнение.


С уважение,		                        

ПЕНЧО МИЛКОВ
Кмет на Община Русе

